Aalst
Store norske leksikon,Geografi,Verdens geografi,Europa,Belgias geografi
Aalst er en by og en kommune i det sentrale Belgia, i regionen Flandern, provinsen Øst-Flandern, ved elven Dender, midt imellom Brussel og Gent. Byen hadde 85 715 innbyggere og har et areal på 78 kvadratkilometer.
Industrien domineres av produksjon av tekstiler, klær og tekstilmaskiner. Området rundt leverer humle til bryggerinæringen; byen er kjent for sine spesialøl, samt for aperitiffer og sjokolade. Turisme er en viktig næringsvei, blant annet har St. Martinskirken, som ble påbegynt i 1481, Europas eldste klokkespill. Byen vokste frem på 1000-tallet ved den gamle handelsruten mellom Brugge og Köln og har en rekke godt bevarte middelalderbygninger. Les mer i Store norske leksikon Belgia Belgias geografi Belgias historie Byer i Belgia